
Zápisnica členská schôdza Sekcie praktických diabetológov Slovenskej diabetologickej spoločnosti (  SPD SDS ) 

Prítomní: podľa prezenčnej listiny
Dátum a čas: 17.10.2026 o 09:00 hodine  

Miesto: Hotel Grand v Jasnej
Počet registrovaných členov na 13.seminári SPD SDS bolo 98 , prítomných  na začiatku  členskej schôdze SPD SDS bolo  33 riadnych  členov, na konci 43 riadnych členov.

Predsedníčka SPD informovala o neplatičoch, ktorí budú opakovane cestou SLS upozornení o (ne) zaplatení členských poplatkov.
Keďže nebola splnená podmienka účasti nadpolovičného počtu členov SPD, následne sa dodržal čas odkladu ( 30 minút) začiatku členskej schôdze podľa stanov SPD.
Cieľ stretnutia členskej schôdze je zhodnotenie činnosti sekcie , prerokovanie aktuálnych otázok ambulantnej diabetologickej praxe a stanovenie priorít ďalšej činnosti.
Program:
1./  Otvorenie schôdze a privítanie členov.

2./  Voľba zapisovateľa, overovateľa zápisnice 

3./  Voľba mandátovej a návrhovej komisie

4./  Predloženie a schválenie programu schôdze.

5./  Správa o činnosti SPD SDS za uplynulé obdobie.

6./  Správa o hospodárení SPD SDS

7./  Informácia o aktuálnych problémoch ambulantnej diabetologickej praxe – zmluvné vzťahy so zdravotnými poisťovňami, vykazovanie výkonov, dostupnosť liekov a zdravotníckych pomôcok, legislatívne otázky.

8./  Plán činnosti sekcie na nasledujúce obdobie a príprava seminárov praktických diabetológov.

9./   Prípadné voľby alebo personálne zmeny, ak boli riadne zaradené do programu.

10./  Diskusia členov.
11./  Návrh uznesení, hlasovanie a záver.
Ad 1./ Predsedkyňa  SPD SDS  Katarína Černá  ( bez titulov) privítala  všetkých zúčastnených členov  SPD SDS  .
 Overila, či je možné platne prijímať rozhodnutia, skontrolovala  uznášaniaschopnosť podľa príslušných stanov a interných predpisov.
Ad 2./ Riadni členovia na členskej schôdzi SPD SDS odhlasovali plným počtom hlasov zapisovateľa zápisnice členskej schôdze Černú a overovateľa zápisnice členskej schôdze Doničovú ( bez titulov).
Ad 3./ Mandátová komisia: Merčiacková, Gubíková, Svrčková ( bez titulov)
Návrhová komisia:  Doničová, Pravdová, Krišáková, Avramovová ( bez titulov)

Zloženie oboch komisíí bolo jednomyseľne schválené prítomnými riadnymi členmi.
Ad 4./ predloženie a schválenie programu:

Hlasovanie: za: 33  proti: 0  zdržali sa: 0
Ad 5./ Správa o činnosti SPD SDS za uplynulé obdobie: činnosť sekcie riadil výbor SPD SDS. Výbor SPD SDS pracoval v zložení ( bez titulov v abecednom poradí): Barák ( od okt.2025) , Černá, Doničová, Ilavská, Lacka, Macko ( do okt.2025), Merčiaková, Schroner. Činnosť SPD bola v súlade s uzneseniami členskej schôdze r.2025.

Zorganizované podujatia: 

4.4.2025-5.4.2025 Hotel Senec – 10. seminár SPD. Z tohto seminára bolo poukázaných 2799 eur do SLS.

17.10-18.10.2025 Hotel Sitno, Vyhne - 11. seminár SPD- hlavná téma: predoperačná príprava diabetikov. Z tohto seminára bolo poukázaných 2207,61 eur do SLS.

24.4.2026-25.4.2026 – Hotel Sitno, Vyhne- 12.seminár SPD- hlavná téma: diabetes a gravidita . Na tomto seminári sme prvýkrát uviedli „ Sieň slávy praktických diabetológov“. Ocenení boli MUDr. Alaksová, MUDr. Macko, MUDr. Návratová.

Členovia SPD SDS sa aktívne podieľali na prezentáciách odborných prednášok na rôznych odborných regionálnych a aj celoštátnych podujatiach.

SPD aktívne presadzovala uplatnenie nových technológií v ambulantnej praxi, vznik nových výkonov a ich finančnú úhradu zo strany zdravotných poisťovní.

MUDr. Macko požiadal v októbri 2025 o uvoľnenie z funkcie predsede SPD a za predsedkyňu SPD SDS bola zvolená MUDr. Katarína Černá a MUDr. Adriana  Ilavská za vedeckého sekretára SPD . Na uvoľnené miesto vo výbore bol na základe výsledkov volieb navrhnutý MUDr. Daniel Kolény , ktorý sa kandidatúry vzdal a na základe výsledkov volieb prijal pozíciu člena SPD MUDr. Barák. V hodnotenom období nebolo nutné riešiť žiadnu závažnú sťažnosť od členov. Sekcia nemá vlastné finančné prostriedky. Finančné výdavky neboli. Stav členskej základne ku dňu 14.10.2026 je 148 registrovaných členov, z toho neplatičov je 29 členov. Riadnych členov ku dňu 14.10.2026 je 119 členov.

Hlasovanie za prijatie správy : za: 33          proti: 0   zdržali sa: 0
Ad 6./ Správa o hospodárení SPD SDS:

Sekcia nemá vlastné finančné prostriedky. Organizáciou Seminára SPD SDS je poverená agentúra Eduprofipharm.

Finančný zisk z 10.seminára SPD bol 2799 eur, z 11. seminára SPD bol 2207,61 eur, a z 12. seminára SPD 2584,49 eur. Spolu za tieto 3 semináre sme poslali na účet SLS 7591,10 eur.

Hlasovanie: za: 33  proti:0   zdržal sa : 0
Ad 7./ Informácia o aktuálnych problémoch ambulantnej diabetologickej praxe:

-predsedkyňa MUDr. Katarína Černá prečítala stanovisko Odbornej pracovnej skupiny ( OPS A10 ) pre antidiabetiká  k žiadosti o pozastavenie rokovania vo veci zrušenia preskripčných obmedzení pri vybraných diabetologických liekoch. OPS A10 , ako aj hlavný odborník pre diabetológiu Prof. MUDr. Peter Jackuliak, PhD., MPH a predsedkyňa SDS MUDr. Adriana Ilavská PhD., MBA MPH nesúhlasia v celom rozsahu  s návrhmi predloženými hlavnou odborníčkou MZ SR pre všeobecné lekárstvo pre dospelých MUDr. Etelou Janekovou, PhD., týkajúce sa zmeny preskripčných obmedzení pre antidiabetiká. 

Hlasovanie: za:  proti: 0  zdržali sa : 0

-informácia o dostupnosti lieku gliquidon ( Glurenorm) –  držiteľ registrácie lieku – liek bude dostupný od 01.11.2026.

-informácia o dostupnosti inzulínov

Hlasovanie: za:33  proti: 0    zdržal sa :0
Ad 8./  Plán činnosti sekcie na nasledujúce obdobie a príprava seminárov praktických diabetológov:

Predsedkyňa MUDr. Katarína Černá predložila návrh plánu činnosti SPD SDS- plánovaný 14.seminár SPD SDS , príprava prednášok do bloku SDS Dia dni Štrbské pleso.

Hlasovanie: za: 43     proti:0        zdržal sa : 0
Ad 9./   Prípadné voľby alebo personálne zmeny, ak boli riadne zaradené do programu- informácia o voľbách do výboru SPD SDS Podľa stanov SPD SDS  riadne voľby vyhlasuje predseda  Sekcie najneskôr 3 mesiace pred uplynutím mandátu výboru. Termín volieb sa určí tak, aby nový výbor bol zvolený najneskôr 2 týždne pred uplynutím mandátu. Výboru. Voľby riadi 5 členná volebná komisia , ktorú zvolí výbor Sekcie z návrhov , ktoré predložili predseda Sekcie a predseda SDS.
Ad10./  Diskusia členov: 

-návrh na prijatie „ Konsenzu“ v užívaní metformínu pred plánovaným kontrastným vyšetrením

-návrh na úpravu indikačných obmedzení inhibítory SGLT2 a inhibítory DPP4

-návrh na úpravu indikačných obmedzení inhibítory DPP4- limitácia BMI

-zistiť v zdravotných poisťovniach, aké sú reálne indikačné obmedzenia pre ag. GLP 1, ak nieje dodržaná podmienka polročnej liečby metforminom pri intolerancii metforminu

-zistiť v zdravotných poisťovniach pri inh.SGLT2 , ktoré sú indikované pre CKD u diabetikov 2.typu bez ohľadu na HbA1c, aký štatiscký kód možno používať? E11.20., E11.21 alebo dg. N

Ad11./  Návrh uznesení, hlasovanie a záver:

MUDr. Merčiaková, MBA predniesla správu mandátovej komisie. Na konci členskej  schôdze bolo prítomných 43 riadnych členov z celkového počtu zúčastnených 98 členov.

Účasť na hlasovaní o vyššie uvedených bodov bola 100%.

Doc. MUDr. Doničová, PhD., MBA, MPH prečítala kontrolu uznesení výročnej členskej schôdze SPD SDS apríl 2025

- príprava seminárov SPD SDS- splnená

- zistiť právne podmienky na realizáciu storno poplatkov v prípade za oneskorenú odhlásenie z neúčasti na seminári- splnená.

( Právny poriadok SR nemá žiadny špecifický zákon, ktorý by univerzálne predpisoval presnú výšku alebo presné podmienky storno poplatkov za zrušenie účasti na seminári. Uplatňovanie storno poplatkov sa riadi všeobecnými zmluvnými zásadami – podľa Občianskeho alebo Obchodného zákonníka. , a ich zákonnosť závisí najmä od dvoch faktorov: od koho si organizátor poplatok nárokuje a akým spôsobom bol poplatok vopred dohodnutý.)

Doc. MUDr. Doničová, PhD., MBA, MPH predniesla návrh na uznesenie členskej schôdze.

Uznesenie č.1: členská schôdza SPD SDS berie na vedomie  správu mandátovej komisie

Uznesenie č.2: členská schôdza SPD SDS berie na vedomie a schvaľuje správu o činnosti SPD SDS apríl 2025- apríl 2026

Uznesenie č.3 : členská schôdza SPD SDS berie na vedomie a schvaľuje správu o hospodárení: apríl 2025-apríl 2026

Uznesenie č.4: členská schôdza SPD SDS berie na vedomie a schvaľuje  plán činnosti a aktivít na rok 2027

Uznesenie č. 5: členská schôdza SPD SDS odporúča členom výboru SDP SDS zaoberať sa podnetmi členov týkajúcimi sa aktuálnych problémov ambulantnej diabetologickej praxe.

Uznesenie č.6:  členská schôdza SPD SDS podporuje pokračovanie odborných a vzdelávacích aktivít SPD SDS v nasledujúcom období.

Hlasovanie: za: 43  proti: 0   zdržali sa: 0

Záver:
Predsedkyňa MUDr. Katarína Černá PhD., MBA MPH poďakovala prítomným členom za účasť na schôdzi.

Zápisnicu zapísala: MUDr. Katarína Černá PhD., MBA MPH

Zápisnicu overila: Doc. MUDr. Doničová, PhD., MBA, MPH

Prílohy:
Prezenčná listina

Správa o činnosti SPD SDS

Správa o hospodárení

Plán činnosti

Správa mandátovej komisie

